
Na temelju članka 78. Zakona o koncesijama (''Narodne novine'' broj 69/17) i članka 29. Statuta Općine Novo Virje (''Službeni glasnik Koprivničko-križevačke županije'' broj 6/13. i 3/18) Općinsko vijeće Općine Novo Virje na 22. sjednici održanoj 26. studenoga 2019. donijelo je 
 PLAN
davanja koncesija za 2020. godinu
I.


Donosi se Godišnji plan davanja koncesija na području Općine Novo Virje za 2020. godinu (u daljnjem tekstu: Plan) za komunalne djelatnosti na području Općine Novo Virje.

II.


U skladu s točkom I. ovog Plana u 2020. godini Općina Novo Virje planira dati  sljedeću koncesiju:


1. Koncesija za obavljanje dimnjačarskih poslova na području Općine Novo Virje
- planirani broj koncesija: 1 koncesija tijekom 2020. godine,
- vrsta i predmet koncesije: koncesija za obavljanje dimnjačarskih poslova,
- rok na koji se koncesija planira dati: 5 godina,
- pravna osnova za davanje koncesije: Zakon o koncesijama (''Narodne novine'' broj 69/17),
- procijenjena godišnja naknada: 1.601,00 kuna,
- planirani rashodi od koncesije: u visini troškova pripreme i provedbe postupka za davanje koncesije,
- očekivana gospodarska korist od koncesije utvrđuje se u visini razlike ukupnih godišnjih naknada i planiranih rashoda od koncesije,
- istekao Ugovor o koncesiji za obavljanje komunalne djelatnosti dimnjačarskih poslova na području Općine Novo Virje.
III.


Općinsko vijeće tijekom kalendarske godine ovisno o okolnostima može promjeniti ovaj Plan davanja koncesija.

IV.

Plan davanja koncesija bit će dostavljen ministarstvu nadležnom za financije najkasnije do kraja siječnja iduće godine.

V.


Ovaj Plan davanja koncesija na području Općine Novo Virje stupa na snagu danom donošenja.

